Il-Gvern Ingliż se jibgħat aktar minn sitt mitt apparat mediku lejn l-Indja, hekk kif is-sitwazzjoni tas-saħħa bħalissa f'dan il-pajjiż qed tikrolla minħabba nuqqas ta' ossiġnu u każijiet ogħlja ta' nies pożittivi għall-Coronavirus. Fost l-oħrajn, fl-Indja mistennija jaslu madwar ħames mitt apparat mediku tal-ossiġnu. Kif qed tirraporta l-midja internazzjonali, bħalissa l-Indja qed tara eluf ta' mwiet kuljum ta' nies li kellhom bżonn l-ossiġnu. Għal dan kollu, il-Prim Ministru Ingliż Boris Johnson, qal l-Indja dejjem se ssib lir-Renju Unit hemm għaliha, filwaqt li ħeġġeġ pajjiżi oħra jagħmlu l-istess.